พยายามสังเกตูมาสักพักว่าถ้าตอนเช้าของวัน ไม่ได้ทานอาหารเป็นมื้อจริงๆ แต่ทานเป็นขนมกับกาแฟ สักพักจะมีอาการเวียนหัว เวลาเดินเหมือนจะเซไปข้างหน้าค่ะ วันที่ตั้งคำถามนี้นอน 5 ชั่วโมงคือ ตี1 ถึง 6โมงเช้าขอบค่ะ
สวัสดีค่ะ งาน,อาการเวียนหัวอาจเกิดจาก- การตั้งครรภ์- น้ำตาลในเลือดต่ำ จากการที่ไม่ได้ทานอาหารเช้า หรือทานไม่เพียงพอ- การเปลี่ยนท่าทางเร็วไป เช่นนั่งหรือนอนอยู่แล้วลุกขึ้นทันที- ร่างกายขาดน้ำ เช่น ดื่มน้ำน้อย เสียเหงื่อมาก มีท้องเสีย อาเจียน เสียเลือดประจำเดือนมากกว่าปกติ- มีภาวะโลหิตจาง- จากความเครียด วิตกกังวล- พักผ่อนไม่เพียงพอ นอนไม่หลับ- ผลข้างเคียงจากการทานยาบางชนิด- หากอายุเกิน 40 ปี อาจเป็นอาการของวัยก่อนหมดประจำเดือนได้ในเบื้องต้น หากมีอาการขาดประจำเดือน ก็ให้ตรวจหาการตั้งครรภ์ดูด้วย แต่หากตรวจไม่พบ หรือไม่ได้มีเพศสัมพันธ์ ก็ให้ดูแลตามอาการ โดยหากอาการเกิดเมื่อไม่ได้ทานอาหารเช้า ก็ควรทานอาหารเช้าให้อิ่ม เพื่อให้ร่างกายได้พลังงานเพียงพอ แต่ไม่ควรดื่มกาแฟหรือชา โดยที่ยังไม่ได้ทานข้าวเข้าไป และในช่วงเช้าที่ตื่นนอน ก็ควรดื่มน้ำเปล่ามากๆ เพราะร่างกายไม่ได้รับน้ำมาตลอดคืน นอกจากนี้ ควรนอนพักผ่อนให้เพียงพอ โดยควรนอนหลับให้ได้ประมาณ 6-8 ชั่วโมงค่ะ หากอาการเวียนหัวยังหายไป ก็ควรไปพบแพทย์เพื่อตรวจค่ะ